钦定古今图书集成/明伦汇编/氏族典/第306卷 > 《廖用贤尚友录》 > 康与之
## 钦定古今图书集成/明伦汇编/氏族典/第306卷 > 《廖用贤尚友录》 > 康与之

按《尚友录》：与之字伯可，号顺庵。南渡有声乐府，秦申
公荐于上，以文词待诏金马门。凡中兴，粉饰治具，两
宫宴集，皆假其歌咏，故应制之词居多。尝题徽宗画
像云：“玉辇宸游事已空，尚馀奎藻绘春风。年年花鸟
无穷恨，尽在苍梧夕照中。”高宗见之，一恸而已。